Timetti taqbaylit terra lwelha-is s waṭas ɣer temsal n lerẓaq d lɣellat. Argaz yessefk fellas ad yaxdem iwakken ad d-yawi amɛic-is akked ad yissin ad yessexzen lɣella n useggas, ma yella urgaz ur nxeddem ara, ur yessin ara ad yessexzen lɣella n useggas, begnen-t-id yinzan s yir udem akken llan qqaren imezwura  Argaz ur nxeddem fk-as taṛuka ad yellem. Qqaren daɣen  Argaz yettɣimin ɣef yiri n lkanun, ad yesserɣ abeṛnus-is neɣ ad yebru i tmeṭṭut-is1.